
Tisztelt Gazdasági Szereplő!

Zalakaros Város Önkormányzata pályázatot nyújtott be a „Önkormányzati épületek energetikai korszerűsítése” (a felhívás kódszáma: TOP PLUSZ-2.1.1-21) pályázati felhívásra, mely pozitív elbírálásban részesült a támogató részéről. A nyertes pályázat keretében a „Látogatóközpont energetikai fejlesztése Zalakaroson” tárgyban háztartási méretű kiserőmű (HMKE) fotovoltaikus napelemes rendszer telepítését óhajtja megvalósítani 49,95 kWp méretben. Ennek részeként szükséges a hálózati villamos engedélyezési tervdokumentáció elkészítése, a HMKE napelemes rendszer telepítése és fizikai rákapcsolása az engedélyes szolgáltatói hálózatra, és az üzembehelyezési engedélyeztetési eljárás lefolytatása.
Zalakaros Város Önkormányzata nevében megküldjük Önöknek a hatályos Közbeszerzési Szabályzatunk XII. fejezete szerinti, a Közbeszerzési Törvény hatálya alá nem tartozó, értékhatárt el nem érő beszerzési eljárásunk ajánlati felhívását a fent összefoglalt kivitelezési munkálatokra.


1.	Az ajánlatkérő neve, címe, telefon- és telefaxszáma (e-mail);
Zalakaros Város Önkormányzata
8749 Zalakaros, Gyógyfürdő tér 1. Tel: 93/340-100. Fax: 93/340-531., 
Az ajánlatkérő nevében eljáró neve, elérhetősége, aki felvilágosítással szolgál:
Illés Gabriella pályázati referens; e-mail címe: menedzser@zalakaros.hu ;
Imre András műszaki referens; e-mail címe: beruhazas@zalakaros.hu .

Az eljárás főbb időpontjai:

	Megnevezés
	Időpont
	Hely, mód

	Ajánlatkérés kiküldése
	2022. november 4.
	ajánlati felhívás, dokumentációs e-mail

	Ajánlatok beadása
	2022. november 15. 
1000 óráig
	e-mailben, személyesen vagy postai úton

	Az ajánlatok bontása
	2022. november 15.
1000 óra
	Helyszín: Zalakarosi Közös Önkormányzati Hivatal, 8749 Zalakaros, Gyógyfürdő tér 1.
I. emeleti tárgyalója.

	Eredményhirdetés
	Képviselőtestületi ülést követően
	

	Szerződéskötés (tervezett)
	Képviselőtestületi ülést követően
	




2. 	Az ajánlatkérés tárgya: 

Zalakaros Város Önkormányzata „Látogatóközpont energetikai fejlesztése Zalakaroson” tárgyában a Zalakaros, Szőlő utca 16., 311/1 hrsz-ú, saját tulajdonában álló ingatlanon háztartási méretű kiserőmű (HMKE) fotovoltaikus rendszer telepítéséhez villamossági engedélyezési terv-dokumentáció elkészítése jogszabályi előírások szerinti tartalommal, a hálózati engedélyes szolgáltató által kiadott telepítési engedély megszerzése, a 49,95 kWp HMKE napelemes rendszer fizikai megvalósítása és szolgáltatói hálózatra kapcsolása, valamint a hálózati engedélyes szolgáltatónál üzembehelyezési eljárás lefolytatása részfeladatokkal kíván kivitelezési szerződést kötni. A megnevezett HMKE-napelemes rendszer kivitelezési feladatait teljes körűen kell az Ajánlatadónak elvégeznie, beleértve a tervezési, dokumentációs, engedélyeztetési és üzembehelyezési feladatokat is. Az Ajánlatkérő egy üzemkész, hálózatra kapcsolt, működő, "kulcsrakész" fotovoltaikus áramtermelő rendszert vár el és vesz át. Az Ajánlatkérő építési e-napló vezetését elvárja.

2.1.  Tervezett műszaki tartalom a fotovoltaikus HMKE-rendszer esetén:
A pályázati anyag összeállítása során Szécsenyi Lajos energetikai szakértő által készített számításokra támaszkodott az Ajánlatkérő. A megvalósítandó HMKE-napelemes rendszer a következő főbb műszaki paraméterekkel került meghatározásra a pályázat során:
Típusa: monokristályos napelem;
Modulok teljesítménye: 450W;
Beépítésre kerülő mennyiség: 111 darab;
Rendszer összesített teljesítménye: 49,950 kWp;
Inverter teljesítménye: 50 kWp;
Inverter egyéb tulajdonságai: WLAN csatlakozón keresztül internetes irányíthatósággal és intelligens adatszolgáltatással rendelkezik;
Az összes megújuló energia éves elektromos áram hozama: 56 135 kWh/év.

Az Ajánlatkérő a napelemes rendszerrel kapcsolatban a következő adatszolgáltatást nyújtja PDF formátumú dokumentumok formájában:
NAPELEM MÉRETEZÉS
GANT_diagram
ZALAKAROS-TÉNY-LÁTOGATÓKÖZPONT--HET_01403545
ZALAKAROS-TERV-LÁTOGATÓKÖZPONT

2.2.  A helyszín, a fogadó épület bemutatása:
A zalakarosi Látogatóközpont épülete a telepítési helyszín. A 2020-ban átadott Karoskorzó néven emlegetett közösségi és konferencia középület fogadja a HMKE-napelemes rendszert. A telepítési helyszín elérhetősége: Zalakaros, Szőlő utca 16., hrsz. 311/1. Az épület 2 fő taktusból áll, melynek a déli taktusára kerülne fel a 49,95 kWp összteljesítményű fotovoltaikus napelemes áramtermelő rendszer.
A tetőszerkezet alacsonyhajlású, ca. 600m2 alapfelületű. Bauder Thermofol U15 lágy pvc vízszigetelőlemezzel készült héjalása. A tetőszerkezet nagyfesztávú acél tartókkal és horganyzott acél trapézlemez hordfelülettel készült, lépésálló kőzetgyapot hőszigeteléssel. Ez nem jelenti azt, hogy a kivitelezés során teherelosztó lemezt (OSB-lapokat) ne kelljen a leendő kivitelezőnek alkalmaznia. A tetőszigetelés rétegrendjének sérülése esetén az Ajánlatkérő fenntartja a jogot, hogy helyreállítassa az eredeti állapotot. A vízszigetelő szakcég bevonását a tető és/vagy homlokzati áttörések szakszerű lezárása érdekében várja el az Ajánlatkérő.
Az épületről adatszolgáltatásként a következő adatszolgáltatást nyújtja az Ajánlatkérő PDF formátumú dokumentumok formájában:
ÉK-C-03 Látogatóépület tetőfelülnézeti rajz M 1_50
ÉK-C-04.1 Látogatóépület metszetek M 1_50 1.
ÉK-C-04.2 Látogatóépület metszetek M 1_50 2.
ÉK-C-05.1 Látogatóépület homlokzatok M1_100 1.
ÉK-C-05.2 Látogatóépület homlokzatok M1_100 2.
A tartószerkezeti tervező bevonását azért kéri az Ajánlatkérő, hogy az ő szakértelmével kerüljön megállapításra a lapostető szerkezetének terhelhetősége az új HMKE-napelemes rendszerrel.
Az épület nyugati irányból és déli oldalról is parkolók felől megközelíthető építőanyag mozgatást tekintve. A kivitelezés során a gyalogos forgalom kizárására kordont kell létesíteni.
 
2.3.  A megvalósítással kapcsolatos teendők: 
· a HMKE fotovoltaikus rendszer telepítéséhez villamossági engedélyezési tervdokumentáció elkészítése jogszabályi előírások szerinti tartalommal, tartószerkezeti tervező nyilatkozattal
· a hálózati engedélyes szolgáltató által kiadott telepítési engedély megszerzése
· a HMKE napelemes rendszer fizikai megvalósítása és szolgáltatói hálózatra kapcsolása,
· a hálózati engedélyes szolgáltatónál üzembehelyezési eljárás lefolytatása 

3.	Teljesítési határidő, a szerződés időtartama:
A teljesítés határideje: szerződéskötést követő 180. nap.
   
4.	A teljesítés helye:
Magyarország, 8749 Zalakaros, Szőlő utca 16., hrsz: 311/1., 
a "KarosKorzó" főépületének lapostetője.

5. 	Alkalmassági követelmények:
· Érvényes kivitelezői kamarai regisztrációs szám, ami legalább 2 éve fennáll folyamatosan (a Magyar Kereskedelmi és Ipar Kamara közhiteles nyilvántartásában) 
· A szerződés teljesítésébe építményvillamossági tervezői jogosultságú tervező vehet részt, akinek szakmai tapasztalata minimum 2 év, kamarai jogosultsági száma: V és/vagy EN-ME és/vagy EN-VI kezdetű.
· A szerződés teljesítésébe tartószerkezeti tervezői jogosultságú tervező vehet részt, akinek szakmai tapasztalata minimum 3 év, kamarai jogosultsági száma: T kezdetű.
· A szerződés teljesítésébe építményvillamossági felelős műszaki vezetői jogosultsággal bíró személy részt vesz kivitelezési oldalon, akinek kamarai jogosultsági száma: MV-ÉV kezdetű.
· Nyilatkozat, hogy a telepítési épület lapostető vízszigetelésének helyreállítására, az áttörések szakszerű kialakítására vízszigetelő szakcéget bevon.

6. 	Egyéb elvárások:
· Teljesítés határideje: 	szerződéskötést követő 180. nap.
· Előteljesítés:  lehetséges és elvárt is egyben.
· Ajánlat érvényessége:  min. 30 nap.
· Az Ajánlatkérő építési e-napló vezetését elvárja.
· Vízszigetelő szakcég bevonását elvárja az Ajánlatkérő.
· Tartószerkezeti tervező nyilatkozatát elvárja az Ajánlatkérő a tetőszerkezet terhelhetőségére vonatkozóan.


7. 	Az ellenszolgáltatás teljesítésének feltételei, illetőleg a vonatkozó jogszabályokra hivatkozás:
A számlák kiegyenlítésére 30 napos fizetési határidővel kerül sor. Az ajánlattétel, a szerződéskötés és a kifizetés forintban történik. Az ajánlatkérő előleget nem fizet. Megrendelő a teljesítését követően egy darab végszámlát fogad el, a teljesítést követően.

8. 	Az ajánlatok bírálati szempontja:
A legalacsonyabb bruttó összegű vállalási díj.

9. 	Benyújtandó dokumentumok:
· Ajánlat, csatolt 1.számú melléklet minta szerint (aláírva)
· Kamarai jogosultságok igazolása
· Nyilatkozat a vízszigetelő szakcéget bevonásáról

Ajánlatkérő az ajánlatot a mellékelt mintának megfelelőn kéri benyújtani. Ajánlatkérő kizárja az ajánlatkérési eljárásból azt az ajánlattevőt, aki felszámolási eljárás vagy végelszámolás alatt áll, vagy akinek egy évet meghaladó adó-, illeték és társadalombiztosítási járulékfizetési hátraléka van.

10.	A szerződéskötés tervezett időpontja:
Képviselőtestületi ülést követően.


11. 	A benyújtás módja
Határidő: 2022. november 15. 10:00.
Helye: Zalakaros Város Önkormányzata, 8749 Zalakaros, Gyógyfürdő tér 1. 
Az ajánlatot határidőre egy nyomtatott eredeti példányban kell benyújtani Zalakarosi Közös Önkormányzati hivatal (8749 Zalakaros, Gyógyfürdő tér 1.) titkárságán, vagy e-mail útján a menedzser@zalakaros.hu és a beruhazas@zalakaros.hu e-mail címre megküldeni. 
Kérjük borítékon vagy az e-mail tárgyában szíveskedjen feltüntetni az alábbiakat: kérjük feltüntetni:

„Látogatóközpont energetikai fejlesztése Zalakaroson / HMKE”
2022. november 15. 10:00 óráig nem bontható fel / nem nyitható meg!

Ajánlati kötöttség időtartama: az ajánlat beadási határidejétől számított 30 nap.

Kérjük, szíveskedjenek az ajánlatkérésben foglaltak szerint ajánlatot tenni.

Zalakaros 2022. 11.04.

					Tisztelettel:		   




Novák Ferenc
Polgármester
[bookmark: _GoBack]Zalakaros Város Önkormányzata



1.számú melléklet
AJÁNLAT
Látogatóközpont energetikai fejlesztése Zalakaroson / HMKE


Ajánlatkérő:
Zalakaros Város Önkormányzata
8749 Zalakaros, Gyógyfürdő tér 1. 
Adószám: 15734336-2-20

Ajánlattevő:
	Név:
	

	Székhely:
	

	Telephely:
	

	Adószám:
	

	Kivitelezői nyilvántartási száma:
	

	Képviselő neve:
	



Ajánlat tárgya:

Zalakaros Város Önkormányzata „Látogatóközpont energetikai fejlesztése Zalakaroson” tárgyában a Zalakaros, Szőlő utca 16., 311/1 hrsz-ú, saját tulajdonában álló ingatlanon háztartási méretű kiserőmű (HMKE) fotovoltaikus napelemes rendszer telepítéséhez villamossági engedélyezési tervdokumentáció elkészítése jogszabályi előírások szerinti tartalommal, a hálózati engedélyes szolgáltató által kiadott telepítési engedély megszerzése, a 49,95 kWp HMKE napelemes rendszer fizikai megvalósítása és szolgáltatói hálózatra kapcsolása, valamint a hálózati engedélyes szolgáltatónál üzembehelyezési eljárás lefolytatása részfeladatokkal kíván kivitelezési szerződést kötni. A megnevezett HMKE-napelemes rendszer kivitelezési feladatait teljes körűen kell az Ajánlatadónak elvégeznie, beleértve a tervezési, dokumentációs, engedélyeztetési és üzembehelyezési feladatokat is.


	A szerződés teljesítésében részt vevő személy(ek)

	Neve:
	

	Képzettsége / jogosultsági száma:
	

	Tapasztalata:
	

	Neve:
	

	Képzettsége / jogosultsági száma:
	

	Tapasztalata:
	

	Neve:
	

	Képzettsége / jogosultsági száma:
	

	Tapasztalata:
	



	Vállalási határidő (naptári napban):
	



Ajánlati ár:
	Nettó
	 Ft

	Áfa
	 Ft

	Bruttó
	 Ft



	Ajánlat érvényessége (naptári napban):
	




Kijelentem, hogy az 
a) az ajánlati felhívás feltételeit elfogadjuk;
b) nincs folyamatban ellenünk felszámolási eljárás, illetve nem állunk végelszámolás alatt
c) nincs egy évet meghaladó adó-, illeték és társadalombiztosítási járulékfizetési hátralékunk.



Árajánlat mellékletei: 
1. Kivitelezői regisztrációs szám igazolása (Magyar Kereskedelmi és Ipar Kamara Kamarai Nyilvántartó Rendszerében (KNYR) való szereplés legalább 2 éve folyamatosan)
2. Bevont építményvillamossági tervezői jogosultságú tervező kamarai jogosultságának igazolása
3. Bevont tartószerkezeti tervezői jogosultságú tervező kamarai jogosultságának igazolása
4. Bevont építményvillamossági felelős műszak vezető jogosultságú személy kamarai jogosultságának igazolása
5. Nyilatkozat a vízszigetelő szakcéget bevonásáról



……………………., 2022. …………………



…………………………………………….
képviselő neve, cégszerű aláírás
 













2.számú melléklet

ADATSZOLGÁLTATÁS JEGYZÉK
Látogatóközpont energetikai fejlesztése Zalakaroson / HMKE


Ajánlatkérő:
Zalakaros Város Önkormányzata
8749 Zalakaros, Gyógyfürdő tér 1. 
Adószám: 15734336-2-20

Ajánlat felhívás során adatszolgáltatásként átnyújtott tervlapok, számítások, műszaki dokumentumok:

NAPELEM MÉRETEZÉS
GANT_diagram
ZALAKAROS-TÉNY-LÁTOGATÓKÖZPONT--HET_01403545
ZALAKAROS-TERV-LÁTOGATÓKÖZPONT
ÉK-C-03 Látogatóépület tetőfelülnézeti rajz M 1_50
ÉK-C-04.1 Látogatóépület metszetek M 1_50 1.
ÉK-C-04.2 Látogatóépület metszetek M 1_50 2.
ÉK-C-05.1 Látogatóépület homlokzatok M1_100 1.
ÉK-C-05.2 Látogatóépület homlokzatok M1_100 2.

